इराक राष्ट्रीय फुटबॉल टीम
इराक राष्ट्रीय फुटबॉल टीम (अरबी: المنتخب العراقي لكرة القدم), अंतरराष्ट्रीय फुटबॉल में इराक का प्रतिनिधित्व करता है। टीम अपने प्रशंसकों द्वारा उसुद अल-राफिदेन (अरबी: أسود الرافدين) के रूप में जानी जाती है, जिसका अर्थ है "मेसोपोटामिया के शेर", और इराक फुटबॉल संघ (आईएफए) द्वारा शासित किया जाता है, जो वर्तमान में एशियाई फुटबॉल संघ (एएफसी) का सदस्य है। इसके साथ ही यह पश्चिम एशियाई फुटबॉल संघ (डब्ल्यूएएफएफ), अरब फुटबॉल संघ (यूएएफए) और अरब खाड़ी कप फुटबॉल संघ (एजीसीएफएफ) का भी सदस्य है। इराक सात मौजूदा एएफसी सदस्यों में से एक है, जिसने महाद्वीप की सबसे प्रतिष्ठित प्रतियोगिता एएफसी एशियाई कप जीत चुका है, उसने यह 2007 में फाइनल में सऊदी अरब 1-0 से हराकर किया था। इस जीत को फुटबॉल की सबसे बड़ी अविश्वसनीय जीतों में से एक के रूप में जाना जाता है, जिसमें टीम ने अपने से कहीं अधिक सक्षम और संसाधनों से युक्त देश को हराकर, अपने एक युद्ध-ग्रस्त राष्ट्र के लोगों को खुशी और एकता प्रदान की। इराक ने एशियाई खेलों में भी सफलता हासिल की, जब उसने अपने इस निर्णायक मैच में प्रतिद्वंद्वी कुवैत को 1-0 से हराकर स्वर्ण पदक जीता। टीम को दो बार एएफसी नेशनल टीम ऑफ द ईयर पुरस्कार से सम्मानित किया गया है (और अंडर -20 टीम ने एक बार पुरस्कार जीता है); केवल जापान ने एक से अधिक अवसरों पर यह पुरस्कार जीत चुका है। इराक ने फीफा विश्व कप में एक बार (1986 में) और फीफा कन्फेडरेशंस कप में एक बार (2009 में) भाग ले चुका है, और दोनों बार ही यह समूह चरण से आगे नहीं जा पाया। वे ओलंपिक खेलों में क्वार्टर फाइनल तक पहुंच चुके है, जब यह एक वरिष्ठ प्रतियोगिता हुआ करती थी, बाद के वर्षों में अंडर-23 टीम में इससे भी आगे जा चुकी है। टीम को फीफा वर्ल्ड रैंकिंग में 39वां स्थान प्राप्त है, जिसे उन्होंने अक्टूबर 2004 में हासिल किया था।